钦定古今图书集成/理学汇编/学行典/第196卷 > 张文佐
## 钦定古今图书集成/理学汇编/学行典/第196卷 > 张文佐

按《汝宁府志》：“张文佐，字良弼，西平人。成化甲辰进士，
累官山东参政。父渊遘疾，佐吁天祈代，疾遂愈。后父
卒，佐徒跣哀号，几绝复苏。及葬，庐于墓侧，手植松柏
千馀株，以哀劳感疾，夜梦神赐以药方，因依其方服
之即愈。后居母丧，亦庐墓三年。墓左产灵芝三本，色
赤如鸡冠。事闻，旌表其门。”